Ռոնելա Հայաթի

Ռոնելա Հայաթի (), հայտնի նաև որպես Ռոնելա, ալբանացի երգչուհի, երգահան և պարուհի։ Ծնվել և մեծացել է Տիրանայում։ Նա նախքան երաժշտության կարիերան սկսելը մանկուց սկսել է ելույթ ունենալ երգի և պարի տարբեր մրցույթներում։ Հայաթին հայտնի է յուրահատուկ երաժշտական ոճով և ներկայացման ձևով։ 2021 թվականին 60-րդ «Festivali i Këngës» երաժշտական մրցույթում հաղթելուց հետո դարձավ Ալբանիայի ներկայացուցիչը Եվրատեսիլ 2022 երգի մրցույթում։

Կյանք և կարիերա

1989-2020: Վաղ կյանք 
Ռոնելա Հայաթին ծնվել է 1989 թվականի սեպտեմբերի 2-ին նախկինում Ժողովրդական Սոցիալիստական ​​Հանրապետության կազմում գտնվող Տիրանա քաղաոում՝ ալբանացիների ընտանիքում։ Նրա մայրը Կորչայից է, իսկ հայրը՝ Մարաշ Հայաթին՝ Շկոդերից։ Երաժշտության հանդեպ հետաքրքրություն ցուցաբերելով դեռ փոքր տարիքից՝ Հայաթին տարրական դպրոցում սովորել է բալետ և դաշնամուր։ Նա նաև մասնակցել է ալբանական երգի և պարի մի շարք մրցույթների։ Հայաթին շարունակեց իր վաղ կարիերան՝ մասնակցելով տարբեր միջոցառումների, ինչպիսիք էին «Top Fest»-ը և «Kënga Magjike»-ն։ 2013 թվականի մայիսին մեծ իրարանցում առաջացրած «Mala Gata» սինգլի թողարկմամբ նա զգալի ճանաչում ձեռք բերեց ալբանախոս Բալկաններում։ 2013 թվականի վերջին նա մասնակցեց «Kënga Magjike» երաժշտական մրցույթի 15-րդ թողարկմանը «Mos ma lsho» («Մի թող ինձ») երգով, որը նրան շնորհեց համացանցի համակրանք մրցանակ մեծ եզրափակչում։ 2015 թվականի դեկտեմբերին Հայաթին թողարկեց իր հաջորդ սինգլը՝ «A do si kjo» («Կցանկանայի դա») և Ալբանիայում զբաղեցրեց 13-րդ տեղը։ Հաջորդ չարթերային «Marre» («Merry») սինգլը թողարկվեց 2016 թվականի հունիսին և նույնպես զբաղեցրեց 13-րդ հորիզոնականը։

2017-2018 թվականներին Հայաթին թողարկեց հաջորդ չորս սինգլները, այդ թվում՝ «Mos ik» («Մի գնա»), «Sonte» («Այս գիշեր»), «Maje men» («Վեհ տղամարդիկ») և «Do ta luj» («Ես կխաղամ այն»), որոնք հասան կոմերցիոն հաջողությունների և Ալբանիայում մտան 30 լավագույնների մեջ։ 2018 թվականի դեկտեմբերին Հայաթին հաջողությամբ վերադարձավ «Kënga Magjike»՝ մասնակցելու մրցույթի 20-րդ թողարկմանը՝ «Vuj» երգով, որում նա ի վերջո զբաղեցրեց չորրորդ տեղը։ 2019 թվականի մարտին, որոշ ժամանակ բացակայելուց հետո, երգչուհին թողարկեց «Pa dashni» («Առանց սիրո») երգը  և Ալբանիայում զբաղեցրեց վեցերորդ տեղը։ Նրա հաջողությունը չարթերում մեկնարկեց 2019 թվականի հունիսին «Çohu» («Վեր կաց») սինգլով՝ ալբանացի ռեփեր Դոն Ֆենոմի մասնակցությամբ, որը հայտնվեց երկրի թոփ 100-ի յոթերորդ տեղում։ 2020 թվականի հուլիսին ալբանական «KF Tirana» ֆուտբոլային ակումբը դիմեց Հայաթիին՝ հովանավորելու և կատարելու ակումբի օրհներգը «Bardh' e blu» («Սպիտակ և կապույտ»)՝ ակումբի հարյուրամյակի տոնակատարության շրջանակներում։

2021-Մեր օրեր։ RRON և Եվրատեսիլ 
Հայաթին  2021 թվականի մարտին հայտարարեց իր դեբյուտային «RRON» ալբոմի մասին։ Նրա գլխավոր «Prologue» սինգլը նույն ամսին հայտնվեց Ալբանիայի Թոփ 100-ի 19-րդ հորիզոնականում, իսկ մեկ ամիս անց բարձրացավ երկրորդ տեղը։ Երկրորդ սինգլը՝ «Shumë i mirë» (Աղմուկ և խաղաղություն), որը 2021 թվականի վերջին հասել է 15-րդ տեղը, առաջադրվել է մրցանակի 2021 թվականին Չեռնոգորիայի Ուլցին քաղաքում անցկացվող «Netët e Klipit Shqiptar» Գալա-համերգում։ «Shumë i mirë»-ից հետո երրորդ «Aventura» սինգլը, որը թողարկվել է 2021 թվականի մայիսին, զբաղեցրել է երրորդ տեղը իր հայրենի երկրում։ 2021 թվականի հունիսին Հայաթին համագործակցեց կոսովացի-ալբանացի երաժիշտ Վիգ Պոպպոյի հետ ալբոմի չորրորդ «Alo» սինգլում, որն այդ ամսվա թոփ 15-ի մեջ էր մտնում։ 2021 թվականի հոկտեմբերին թողարկված «Leje» («Ես թույլ եմ տալիս») ալբոմը, ի վերջո, զբաղեցրեց 13-րդ տեղը։ Ալբանական «RTSH» հեռուստաընկերությունը 2021 թվականի նոյեմբերին հաղորդել է, որ Հայաթին ընտրվել է 20 մասնակիցների մեջ՝ մասնակցելու «Festivali i Këngës» մրցույթի 60-րդ թողարկմանը՝ «Sekret» երգով։ Նույն ամսին նրան դիմել են նաև Տիրանայում հայտնի «Nata e Bardhë» փառատոնում ելույթ ունենալու համար։ 2021 թվականի դեկտեմբերին «Festivali i Këngës»-ի մեծ եզրափակչի ժամանակ Հայաթին հայտարարվեց մրցույթի հաղթող և այդպիսով ընտրվեց որպես Ալբանիայի ներկայացուցիչ Եվրատեսիլ 2022 երգի մրցույթում։

Արտիստայնություն 
Հայաթին հայտնի է յուրահատուկ երաժշտական ոճով և ներկայացման ձևով։ Նրան հիմնականում նկարագրում են որպես փոփ արտիստ, չնայած նա փորձարկումներ է կատարում տարբեր երաժշտական ​​ժանրերի, այդ թվում՝ ռիթմ ընդ բլյուզի և ռեգգիի մեջ։ Նա հայտնի ամերիկացի երաժիշտ Մսյքլ Ջեքսոնին անվանել է իր կուռքը և իր ամենամեծ երաժշտական ​​ազդեցություններից մեկը։ Հայաթին նաև պուերտոռիկացի երաժիշտ Ռիկի Մարտինի երկրպագուն է և ներկա է եղել 2021 թվականի հոկտեմբերին Նյու Յորքում կայացած նրա համերգին։

Անձնական կյանք 
Հայաթին համարվում է մարմնի և ինքնավստահության խորհրդանիշ։ Նա նաև զուսպ մարդ է իր անձնական կյանքում։ 2015 թվականին նա հարաբերություններ սկսեց ալբանացի երաժիշտ Յանգ Զերկայի հետ, ում հետ նա համագործակցում էր բազմաթիվ սինգլներում և երաժշտական ​​տեսահոլովակներում, նախքան բաժանումը 2018 թվականին։ 2021 թվականի դեկտեմբերի դրությամբ Հայաթին ապրում է իր մոր հետ Տիրանայում։

Սկավառակագրություն

Ալբոմներ 
 RRON (TBA)

Սինգլներ

Որպես առաջատար արտիստ

Արտիստների հետ համագործակցություն

Երգերի հեղինակ

Ծանոթագրություններ 

Ալբանիան Եվրատեսիլ երգի մրցույթում
Ալբանացի երաժիշտներ